Si Julian ang ikalawang prodyuser na nagtatag ng sariling produksiyon ng pelikula mula kay Jose Nepomuceno. Noong kapanahunan ng dalawang ito ay sila ang nagpapasiklaban sa takilya at nagkakakumpetensiya rin sa pasikatan. Siya ay tinaguriang FATHER OF PHILIPPINE NATIONALISTIC FILMS. Si Julian ay naging isang sikat na abogado ng kanyang kapanahunan. Ang kanyang kabiyak ay si Ginang Donata Quito de Manansala. Ang kanilang mga anak ay sina Antonio; Bonifacio; Carolina at Donata. Isa sa mga pamangkin niya si Vicente S. Manansala (National Artist-Painter).